‘‘ఓం నమో వేంకటేశాయ’ సినిమా చూసిన తర్వాత అమల నన్ను ఎంతగా ప్రేమిస్తుందో తెలిసింది. తన మనసుకు నేనెంత దగ్గరగా ఉన్నానో అర్ధమైంది. ప్రేమించుకున్న రోజుల్లో మనసు విప్పుకుని మాట్లాడుకునే వాళ్లం. మళ్లీ ఇప్పుడు గంటపాటు అమల నా పక్కనే కూర్చొని నన్ను చూస్తూనే ఉండిపోయింది’’ అని నాగార్జున అన్నారు. ఆయన కథానాయకుడిగా నటించిన ‘ఓం నమో వేంకటేశాయ’ చిత్రం ఇటీవల విడుదలైంది. కె.రాఘవేంద్రరావు దర్శకత్వం వహించిన ఈ చిత్రాన్ని ఎ.మహేశరెడ్డి నిర్మించారు. శనివారం హైదరాబాద్లో ఏర్పాటు చేసిన విలేకర్ల సమావేశంలో నాగార్జున మాట్లాడుతూ ‘‘అన్నమయ్యతో భక్తిపరచిత్రాలు ప్రారంభించాను. ఆ సినిమా తరహాలోనే నమో వేంకటేశాయ చిత్రాన్ని ఆదరిస్తున్నారు. రాఘవేంద్రరావు, భారవి మూడేళ్లపాటు పడిన కష్టమే ఈ సినిమా’’ అని అన్నారు. ‘వేంకటేశ్వరస్వామి నాతో చేయించిన చిత్రమిది. ఈ సినిమాతో నా జన్మ ధన్యమైంది. తిరుమల క్షేత్రాన్ని అద్వితీయ రీతిలో తెరపై ఆవిష్కరించారని అందరూ చెబుతుంటే చాలా ఆనందంగా ఉంది’’ అని దర్శకుడు రాఘవేంద్రరావు చెప్పారు. ఇటువంటి అద్భుతమైన చిత్రాన్ని మా సంస్థలో చేసిన హీరో, దర్శకుడికి జీవితాంతం రుణపడి ఉంటాను మీ కారణంగానే అద్భుతమైన సినిమా చూశామని ప్రేక్షకులు చెబుతుంటే ఈ జీవితానికి ఇది చాలనిపిస్తుంది’’ అని నిర్మాత అన్నారు. ప్రగ్యాజైశ్వాల్ ఈ కార్యక్రమంలో పాల్గొన్నారు.
‘‘om namo venkatesaya’ sinima chusina tarvaata amala nannu entagaa premistundo telisindi. tana manasuku nenentha daggaragaa unnano ardhamaindi. preminchukunna rojullo manasu vippukuni matladukune vaallam. malli ippudu gantapaatu amala naa pakkane kuurchoni nannu chustune undipoyindi’’ ani nagarjuna annaru. aayana kathaanaayakudigaa natinchina ‘om namo venkatesaya’ chitram iteevala vidudalaindi. ke.raghavendrarao darsakatvam vahinchina ee chitraanni e.mahesareddy nirminchaaru. sanivaaram hyderabadlo erpaatu chesina vilekarla samavesamlo nagarjuna maatlaadutuu ‘‘annamayyatho bhaktiparachitraalu praarambhinchaanu. aa sinima tarahaalone namo venkatesaya chitraanni aadaristunnaaru. raghavendrarao, bharavi moodellapaatu padina kashtame ee sinima’’ ani annaru. ‘venkateswaraswamy naatho cheyinchina chitramidi. ee sinimaatho naa janma dhanyamaindi. tirumala kshetraanni adviteeya reetilo terapai aavishkarinchaarani andaruu chebutunte chala aanandamgaa undi’’ ani darsakudu raghavendrarao cheppaaru. ituvanti adbhutamaina chitraanni maa samsthalo chesina heero, darsakudiki jeevitaantam runapadi untaanu mee kaaranamgaane adbhutamaina sinima chusamani prekshakulu chebutunte ee jeevitaaniki idhi chaalanipistundi’’ ani nirmaata annaru. pragyajaiswal ee kaaryakramamlo paalgonnaaru.